Geen xenofobiese aanvalle in Bellville, sê polisie | Netwerk24
Geen xenofobiese aanvalle in Bellville, sê polisie
Deur Malherbe Nienaber 09 September 2019 15:50
Die polisie het Maandagmiddag gerugte van xenofobiese aanvalle en die plundery van winkels in Bellville se middestad ontken.
#sapsWC SAPS refutes social media posts and communication of attacks on foreign national businesses in Bellville. The SAPS wishes to assure all that the area is quiet with no incidents reported. ML pic.twitter.com/Yh91bqi7nk
— SA Police Service (@SAPoliceService) September 9, 2019
Gerugte van geweld in dié deel van Kaapstad is vroegmiddag op sosiale media versprei, maar die polisie in die Wes-Kaap het aangedui dat hulle weens ’n bakleiery tussen twee mans ontbied is en dit vinnig opgelos het.
Brig. Novela Potelwa, ’n polisiewoordvoerder, sê polisielede was die middag by die Middestad Mall, waar die bakleiery plaasgevind het.
“Omdat dit so naby aan die Bellville-taxistaanplek is, is die voorval misverstaan as ’n aanval op buitelanders se ondernemings in die gebied.”
Breaking. Several reports that foreigners are been attacked in Bellville CBD. And that they are closing their shops. Waiting on more information @SAPoliceService @@eNCA @SABCNewsOnline @crimeairnetwork @crimewatch202 @Abramjee #XenophobiaSouthAfrica
— BOSBEER.COM (@BOSBEER2006) September 9, 2019
Volgens Potelwa is die gebied kalm en is geen xenofobiese aanvalle aangemeld nie.
In Samora Machel, Philippi, in Kaapstad is ’n vrou dood en 21 mense Sondag in hegtenis geneem nadat winkels, onder meer dié van buitelanders, geplunder is.
Inwoners het toe gesê dit is “nie noodwendig xenofobie nie”, maar talle buitelanders het hul ondernemings uit vrees vir verdere aanvalle gesluit.
Meer oor: Bellville | Philippi | Geweld | Xenofobie | Plundering
Vrou sterf, 21 vas ná plundery in Kaap
Geweld: NGK wil onder meer hand in eie boesem steek
Aanvalle: Jhb ‘kan nie krag oral herstel’
Nasionaliseer SA maatskappye se belange – Nigeriese politikus